b'\n_START_ARTICLE_\nPepe Reina\n_START_SECTION_\nZgodnja kariera\n_START_PARAGRAPH_\nKljub temu, da je bil Pepe rojen v Madridu, se je njegova nogometna pot za\xc4\x8dela v Barceloni. Zanimivo je, da je vse do danes ostal navija\xc4\x8d Atletica iz Madrida. Kot nogometa\xc5\xa1 Barcelone je leta 2002 od\xc5\xa1el na posojo v Villareal, kjer je takoj postal prvi vratar mo\xc5\xa1tva. Po dveh letih igranja je tudi uradno postal \xc4\x8dlan Villarreala. Dobri dve leti zatem je po nekaj odli\xc4\x8dnih predstavah pritegnil pozornost Liverpoolovega trenerja Rafaela Beniteza in skupaj z rojakoma Xabijem Alonsom in Luisom Garc\xc3\xado postal \xc4\x8dlan angle\xc5\xa1kega velikana iz Merseysidea.\n_START_SECTION_\nLiverpool F.C.\n_START_PARAGRAPH_\nV sezoni 2005-2006 je Reina postal prva izbira trenerja Beniteza v vratih. Istega leta, in sicer 17. avgusta 2006, je debitiral tudi za \xc5\xa1pansko izbrano vrsto proti ekipi Urugvaja. Prva sezona je bila za tako za klub kot za Reino precej uspe\xc5\xa1na, Pepe je postavil tudi klubski rekord odigranih minut brez prejetega gola. V svojem 50. nastopu za Redse je poru\xc5\xa1il rekord klubske legende Raya Clemencea, saj je v prvih 50. tekmah za klub prejel le 29 golov, Clemence pa 32. Reina je znova zablestel v finalu FA pokala proti West Hamu, ko je ubranil kar 3 od 4-ih enajstmetrovk za kon\xc4\x8dno zmago v pokalu._NEWLINE_Naslednjo sezono si je Pepe povsem zacementiral mesto v prvi postavi Liverpoola. Nastopil je tudi v finalu Lige prvakov proti italijanskem Milanu, katerega je Liverpool sicer izgubil. Tudi to sezono je bil razgla\xc5\xa1en za najbolj\xc5\xa1ega vratarja Premier lige._NEWLINE_2. februarja 2008 je Reina postal najhitrej\xc5\xa1i vratar, ki je kdaj koli zbral 50 t. i. clean sheetov oz. tekem brez prejetega zadetka za Liverpool. Ta dose\xc5\xbeek je \xc5\xa1e izbolj\xc5\xa1al 22. marca 2009 ob zmagi s 5:0 proti Aston Villi, ko je dosegel svoj 100-ti clean sheet.\n_START_SECTION_\nBayern M\xc3\xbcnchen\n_START_PARAGRAPH_\nV letu 2013 je igral kot posojeni igralec v Italiji pri Napoliju, v poletnem prestopnem roku 2014 pa je za 2 milijona funtov prestopil k nem\xc5\xa1kem prvaku, M\xc3\xbcnchenskem Bayernu.\n_START_SECTION_\nReprezentan\xc4\x8dna kariera\n_START_PARAGRAPH_\nPepe Reina je od leta 2005 standardni \xc4\x8dlan \xc5\xa1panske nogometne reprezentance, ve\xc4\x8dinoma kot rezervni vratar za Ikerjem Casillasom. Bil je tudi \xc4\x8dlan ekipe, ki je postala evropski prvak leta 2008 v Avstriji in \xc5\xa0vici.'